CELEX: 32002R2375
Language: el
Date: 2002-12-27 00:00:00
Title: Κανονισμός (ΕΚ) αριθ. 2375/2002 της Επιτροπής, της 27ης Δεκεμβρίου 2002, για το άνοιγμα και τον τρόπο διαχείρισης των κοινοτικών δασμολογικών ποσοστώσεων για τον μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΟΚ) αριθ. 1766/92 του Συμβουλίου

Avis juridique important

|

32002R2375

Κανονισμός (ΕΚ) αριθ. 2375/2002 της Επιτροπής, της 27ης Δεκεμβρίου 2002, για το άνοιγμα και τον τρόπο διαχείρισης των κοινοτικών δασμολογικών ποσοστώσεων για τον μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΟΚ) αριθ. 1766/92 του Συμβουλίου  

Επίσημη Εφημερίδα αριθ. L 358 της 31/12/2002 σ. 0088 - 0091

Κανονισμός (ΕΚ) αριθ. 2375/2002 της Επιτροπήςτης 27ης Δεκεμβρίου 2002για το άνοιγμα και τον τρόπο διαχείρισης των κοινοτικών δασμολογικών ποσοστώσεων για τον μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΟΚ) αριθ. 1766/92 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1666/2000(2), και ιδίως το άρθρο 12 παράγραφος 1,την απόφαση του Συμβουλίου για τη σύναψη συμφωνίας υπό τη μορφή ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής σχετικά με την τροποποίηση των παραχωρήσεων που αφορούν τα σιτηρά τα οποία προβλέπονται από τον πίνακα CXL του παραρτήματος της ΓΣΔΕ 1994(3), και ιδίως το άρθρο 2,την απόφαση του Συμβουλίου για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Καναδά σύμφωνα με το άρθρο XXVIII (ΓΣΔΕ) 1994 για την τροποποίηση των παραχωρήσεων, όσον αφορά τα σιτηρά, που προβλέπονται στον πίνακα CXL για την ΕΚ, ο οποίος προσαρτάται στη ΓΣΔΕ 1994(4), και ιδίως το άρθρο 2,Εκτιμώντας τα ακόλουθα:(1) Κατόπιν εμπορικών διαπραγματεύσεων, η Κοινότητα τροποποίησε τους όρους εισαγωγής μαλακού σίτου μέσης και χαμηλής ποιότητας, δηλαδή μαλακού σίτου άλλης ποιότητας πλην της υψηλής ποιότητας, όπως αυτή ορίζεται στο παράρτημα Ι του κανονισμού (ΕΚ) αριθ. 1249/96 της Επιτροπής, της 28ης Ιουνίου 1996, για τις λεπτομέρειες εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών(5), όπως τροποποιήθηκε τελευταία από τον κανονισμό (ΕΚ) αριθ. 1900/2002(6), με τη δημιουργία εισαγωγικής ποσόστωσης από την 1η Ιανουαρίου 2003.(2) Η εν λόγω δασμολογική ποσόστωση αφορά ανώτατη ετήσια ποσότητα 2981600 τόνων, εκ των οποίων 572000 τόνοι για τις εισαγωγές καταγωγής Ηνωμένων Πολιτειών και 38000 τόνοι για τις εισαγωγές καταγωγής Καναδά.(3) Το άνοιγμα της ποσόστωσης αυτής καθιστά αναγκαία την προσαρμογή του κανονισμού (ΕΟΚ) αριθ. 1766/92. Για να καταστεί δυνατό το άνοιγμα της ποσόστωσης αυτής από την 1η Ιανουαρίου 2003, πρέπει να προβλεφθεί παρέκκλιση από τον κανονισμό (ΕΟΚ) αριθ. 1766/92 για μια μεταβατική περίοδο που λήγει την ημερομηνία έναρξης ισχύος της τροποποίησης του εν λόγω κανονισμού και το αργότερο έως τις 30 Ιουνίου 2003.(4) Για να καταστεί δυνατή η εύρυθμη και μη κερδοσκοπική εισαγωγή του μαλακού σίτου που αφορούν οι παρούσες δασμολογικές ποσοστώσεις, πρέπει να προβλεφθεί ότι οι εν λόγω εισαγωγές θα υπόκεινται στην έκδοση πιστοποιητικού εισαγωγής. Τα πιστοποιητικά αυτά, στο πλαίσιο των καθορισμένων ποσοτήτων, πρέπει να εκδίδονται, κατόπιν αιτήσεως των ενδιαφερομένων, αφού προηγηθεί, εάν χρειάζεται, ο καθορισμός συντελεστή μείωσης των ποσοτήτων για τις οποίες έχουν υποβληθεί αιτήσεις.(5) Για να εξασφαλιστεί η καλή διαχείριση των εν λόγω ποσοστώσεων, πρέπει να προβλεφθούν προθεσμίες για την κατάθεση των αιτήσεων έκδοσης πιστοποιητικών, καθώς και τα στοιχεία που πρέπει να αναφέρονται στις αιτήσεις και στα πιστοποιητικά.(6) Για να ληφθούν υπόψη οι όροι παράδοσης, πρέπει να προβλεφθεί παρέκκλιση σχετικά με τη διάρκεια ισχύος των πιστοποιητικών.(7) Για να εξασφαλισθεί η αποτελεσματική διαχείριση των ποσοστώσεων, πρέπει να προβλεφθούν παρεκκλίσεις από τον κανονισμό (ΕΚ) αριθ. 1291/2000 της Επιτροπής, της 9ης Ιουνίου 2000, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα(7), όπως τροποποιήθηκε τελευταία από τον κανονισμό (ΕΚ) αριθ. 2299/2001(8), όσον αφορά τη δυνατότητα μεταβίβασης των πιστοποιητικών και την ανοχή σχετικά με τις ποσότητες που τίθενται σε ελεύθερη κυκλοφορία.(8) Για να καταστεί δυνατή η καλή διαχείριση των ποσοστώσεων, είναι αναγκαίο να καθορισθεί η εγγύηση που αφορά τα πιστοποιητικά εισαγωγής σε σχετικά υψηλό επίπεδο, κατά παρέκκλιση του άρθρου 10 του κανονισμού (ΕΚ) αριθ. 1162/95 της Επιτροπής, της 23ης Μαΐου 1995, περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού(9), όπως τροποποιήθηκε τελευταία από τον κανονισμό (ΕΚ) αριθ. 1322/2002(10).(9) Είναι σημαντικό να εξασφαλισθεί η ταχεία και αμοιβαία ανακοίνωση μεταξύ της Επιτροπής και των κρατών μελών των ποσοτήτων που ζητούνται και που εισάγονται.(10) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Κατά παρέκκλιση του άρθρου 10 παράγραφοι 1 και 2 του κανονισμού (ΕΟΚ) αριθ. 1766/92, ο εισαγωγικός δασμός για τον μαλακό σίτο που υπάγεται στον κωδικό ΣΟ 1001 90 99, ποιότητας άλλης πλην της υψηλής ποιότητας, όπως αυτή ορίζεται στο παράρτημα Ι του κανονισμού (ΕΚ) αριθ. 1249/96, καθορίζεται στο πλαίσιο της ποσόστωσης η οποία ανοίγεται από τον παρόντα κανονισμό.Για τα προϊόντα που αφορά ο παρών κανονισμός τα οποία εισάγονται πέραν των ποσοτήτων οι οποίες προβλέπονται στο άρθρο 3 του παρόντος κανονισμού, εφαρμόζεται το άρθρο 10 παράγραφος 1 του κανονισμού (ΕΟΚ) αριθ. 1766/92.Άρθρο 21. Από την 1η Ιανουαρίου 2003 ανοίγεται δασμολογική ποσόστωση 2981600 τόνων μαλακού σίτου που υπάγεται στον κωδικό ΣΟ 1001 90 99, ποιότητας άλλης πλην της υψηλής ποιότητας.2. Η δασμολογική ποσόστωση ανοίγεται την 1η Ιανουαρίου κάθε έτους. Ο εισαγωγικός δασμός στο πλαίσιο της δασμολογικής ποσόστωσης είναι 12 ευρώ ανά τόνο.Άρθρο 31. Η ετήσια δασμολογική ποσόστωση υποδιαιρείται σε τρεις επιμέρους ποσοστώσεις:α) επιμέρους ποσόστωση Ι: 572000 τόνοι για τις Ηνωμένες Πολιτείες·β) επιμέρους ποσόστωση ΙΙ: 38000 τόνοι για τον Καναδά·γ) επιμέρους ποσόστωση ΙΙΙ: 2371600 τόνοι για τις άλλες τρίτες χώρες.2. Σε περίπτωση που, στη διάρκεια ενός έτους, διαπιστώνεται σημαντική υστέρηση στην εκτέλεση των επιμέρους ποσοστώσεων Ι ή ΙΙ, η Επιτροπή μπορεί, μετά από συμφωνία των ενδιαφερομένων τρίτων χωρών, να εγκρίνει διατάξεις για τη μεταφορά των ποσοτήτων που δεν έχουν εκτελεσθεί προς τις άλλες επιμέρους ποσοστώσεις, σύμφωνα με τη διαδικασία του άρθρου 23 του κανονισμού (ΕΟΚ) αριθ. 1766/92.3. Η επιμέρους ποσόστωση ΙΙΙ διαιρείται σε τέσσερες τριμηνιαίες μερίδες 592900 τόνων καθεμία για τις ακόλουθες περιόδους:α) μερίδα αριθ. 1: 1η Ιανουαρίου έως 31 Μαρτίου·β) μερίδα αριθ. 2: 1η Απριλίου έως 30 Ιουνίου·γ) μερίδα αριθ. 3: 1η Ιουλίου έως 30 Σεπτεμβρίου·δ) μερίδα αριθ. 4: 1η Οκτωβρίου έως 31 Δεκεμβρίου.4. Με εξαίρεση τη μερίδα αριθ. 4 που αναφέρεται στην παράγραφο 3 στοιχείο δ), οι μη χρησιμοποιηθείσες ποσότητες για μια μερίδα θα κατανέμονται αυτόματα στην επόμενη μερίδα. Σε περίπτωση εξάντλησης μιας μερίδας, η Επιτροπή μπορεί να προβλέψει την επίσπευση του ανοίγματος της επόμενης μερίδας, σύμφωνα με τη διαδικασία του άρθρου 23 του κανονισμού (ΕΟΚ) αριθ. 1766/92.Άρθρο 4Όλες οι εισαγωγές στο πλαίσιο της ποσόστωσης που αναφέρεται στο άρθρο 2 παράγραφος 1 υπόκεινται στην προσκόμιση πιστοποιητικού εισαγωγής, το οποίο εκδίδεται σύμφωνα με τον κανονισμό (ΕΚ) αριθ. 1291/2000, με την επιφύλαξη των διατάξεων του παρόντος κανονισμού.Άρθρο 51. Οι αιτήσεις για την έκδοση πιστοποιητικών εισαγωγής κατατίθενται στις αρμόδιες αρχές των κρατών μελών κάθε Δευτέρα, το αργότερο έως τις 13.00, ώρα Βρυξελλών.Κάθε αίτηση πιστοποιητικού αναφέρει μια ποσότητα, η οποία δεν μπορεί να υπερβαίνει τη διαθέσιμη ποσότητα ανά επιμέρους ποσόστωση για την εισαγωγή του συγκεκριμένου προϊόντος για την εν λόγω περίοδο.2. Την ημέρα κατάθεσης των αιτήσεων για πιστοποιητικά, οι αρμόδιες αρχές διαβιβάζουν με φαξ στην Επιτροπή ανακοίνωση σύμφωνα με το υπόδειγμα που περιλαμβάνεται στο παράρτημα, καθώς και τη συνολική ποσότητα που προκύπτει από το άθροισμα των ποσοτήτων που αναφέρονται στις αιτήσεις για πιστοποιητικά εισαγωγής, το αργότερο στις 18.00, ώρα Βρυξελλών. Στην περίπτωση που η προβλεπόμενη ημέρα κατάθεσης είναι εθνική αργία, το εν λόγω κράτος μέλος αποστέλλει την ανωτέρω ανακοίνωση την προηγούμενη εργάσιμη ημέρα της εθνικής αργίας, το αργότερο στις 18.00, ώρα Βρυξελλών.Η πληροφορία αυτή ανακοινώνεται χωριστά από αυτήν που αφορά τις άλλες αιτήσεις πιστοποιητικών εισαγωγής σιτηρών.3. Εάν το άθροισμα των ποσοτήτων που έχουν χορηγηθεί από την αρχή της περιόδου και των ποσοτήτων που αναφέρονται στην παράγραφο 2 υπερβαίνει την ποσότητα της συγκεκριμένης επιμέρους ποσόστωσης για την εν λόγω περίοδο, η Επιτροπή καθορίζει ενιαίους συντελεστές μείωσης, οι οποίοι εφαρμόζονται στις ζητούμενες ποσότητες, το αργότερο την τρίτη εργάσιμη ημέρα από την κατάθεση των αιτήσεων.4. Με την επιφύλαξη της εφαρμογής της παραγράφου 3, τα πιστοποιητικά εκδίδονται την τέταρτη εργάσιμη ημέρα που ακολουθεί την ημέρα κατάθεσης της αίτησης. Την ημέρα έκδοσης των πιστοποιητικών, οι αρμόδιες αρχές διαβιβάζουν με φαξ στην Επιτροπή, στον αριθμό που αναφέρεται στο παράρτημα, το αργότερο στις 18.00, ώρα Βρυξελλών, τη συνολική ποσότητα που προκύπτει από το άθροισμα των ποσοτήτων, για τις οποίες εκδόθηκαν πιστοποιητικά εισαγωγής την ημέρα εκείνη.Άρθρο 6Τα πιστοποιητικά εισαγωγής ισχύουν για διάστημα 60 ημερών από την ημέρα έκδοσης του πιστοποιητικού. Η διάρκεια ισχύος του πιστοποιητικού υπολογίζεται από την ημέρα της πραγματικής του έκδοσης, σύμφωνα με το άρθρο 23 παράγραφος 2 του κανονισμού (ΕΚ) αριθ. 1291/2000.Άρθρο 7Κατά παρέκκλιση του άρθρου 9 του κανονισμού (ΕΚ) αριθ. 1291/2000, τα δικαιώματα που απορρέουν από το πιστοποιητικό εισαγωγής δεν είναι μεταβιβάσιμα.Άρθρο 8Κατά παρέκκλιση του άρθρου 8 παράγραφος 4 του κανονισμού (ΕΚ) αριθ. 1291/2000, η ποσότητα που τίθεται σε ελεύθερη κυκλοφορία δεν μπορεί να είναι μεγαλύτερη από αυτήν που αναφέρεται στις θέσεις 17 και 18 του πιστοποιητικού εισαγωγής. Ο αριθμός "0" εγγράφεται για το σκοπό αυτό στη θέση 19 του εν λόγω πιστοποιητικού.Άρθρο 9Η αίτηση για πιστοποιητικό εισαγωγής και το πιστοποιητικό εισαγωγής περιλαμβάνουν:α) στη θέση 8, το όνομα της χώρας καταγωγής·β) στη θέση 20, μία από τις ακόλουθες ενδείξεις:- Reglamento (CE) n° 2375/2002- Forordning (EF) nr. 2375/2002- Verordnung (EG) Nr. 2375/2002- Κανονισμóς (EK) αριθ. 2375/2002- Regulation (EC) No 2375/2002- Règlement (CE) n° 2375/2002- Regolamento (CE) n. 2375/2002- Verordening (EG) nr. 2375/2002- Regulamento (CE) n.o 2375/2002- Asetus (EY) N:o 2375/2002- Förordning (EG) nr 2375/2002γ) στη θέση 24, την ένδειξη "12 ευρώ ανά τόνο".Άρθρο 10Κατά παρέκκλιση του άρθρου 10 στοιχεία α) και β) του κανονισμού (ΕΚ) αριθ. 1162/95, η εγγύηση η σχετική με τα πιστοποιητικά εισαγωγής που προβλέπονται από τον παρόντα κανονισμό ανέρχεται σε 30 ευρώ ανά τόνο.Άρθρο 11Στο πλαίσιο των δασμολογικών ποσοστώσεων, η θέση σε ελεύθερη κυκλοφορία στην Κοινότητα μαλακού σίτου ποιότητας άλλης πλην της υψηλής ποιότητας, καταγωγής τρίτων χωρών, υπόκειται στην προσκόμιση πιστοποιητικού καταγωγής, το οποίο εκδίδεται από τις αρμόδιες εθνικές αρχές των χωρών αυτών, σύμφωνα με τις διατάξεις των άρθρων 55 έως 65 του κανονισμού (ΕΟΚ) αριθ. 2454/93 της Επιτροπής(11).Άρθρο 12Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 2003.Εφαρμόζεται έως την ημερομηνία έναρξης ισχύος του κανονισμού που τροποποιεί το άρθρο 10 του κανονισμού (ΕΟΚ) αριθ. 1766/92 και το αργότερο έως τις 30 Ιουνίου 2003.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 27 Δεκεμβρίου 2002.Για την ΕπιτροπήFranz FischlerΜέλος της Επιτροπής(1) ΕΕ L 181 της 1.7.1992, σ. 21.(2) ΕΕ L 193 της 29.7.2000, σ. 1.(3) Δεν έχει ακόμα δημοσιευθεί στην Επίσημη Εφημερίδα.(4) Δεν έχει ακόμα δημοσιευθεί στην Επίσημη Εφημερίδα.(5) ΕΕ L 161 της 29.6.1996, σ. 125.(6) ΕΕ L 287 της 25.10.2002, σ. 15.(7) ΕΕ L 152 της 24.6.2000, σ. 1.(8) ΕΕ L 308 της 27.11.2001, σ. 19.(9) ΕΕ L 117 της 24.5.1995, σ. 2.(10) ΕΕ L 194 της 23.7.2002, σ. 22.(11) ΕΕ L 253 της 11.10.1993, σ. 1.ΠΑΡΑΡΤΗΜΑ&gt;PIC FILE= "L_2002358EL.009102.TIF"&gt;